Streak

At have et streak betyder at finde mindst en geocache om dagen i flere dage i træk, fx "mit nuværende streak er på 14 dage". En del geocachere har sat sig som mål netop at finde en cache hver dag i en lang periode. Streaks på halve eller hele år er ikke helt ualmindelige, og der findes danske geocachere, der har fundet en geocache hver dag i mere end 1.000 dage. Det modsatte begreb, altså en periode hvor man ikke har fundet nogen geocaches, hedder "slump". Man kan se tallene på sin egen geocaching.com side under "statistik".